Rene Russo

Rene Marie Russo (s. 17. helmikuuta 1954 Burbank, Kalifornia, Yhdysvallat) on yhdysvaltalainen näyttelijä ja entinen huippumalli.

Russo aloitti uransa mallina 1970-luvulla ja esiintyi muutamaan otteeseen muun muassa Voguen ja Cosmopolitanin kannessa sekä useissa mainoksissa. 1980-luvun lopussa hän siirtyi näyttelijäksi ja esiintyi etenkin suuren budjetin trilleri- ja toimintaelokuvissa. Russo sai paljon tunnettavuutta 1990-luvulla ja hän näyttelee edelleen elokuvissa.

 Varhainen elämä 
Russon vanhemmat olivat tehdastyöläinen ja baaritarjoilija Shirley Balocca ja automekaanikko Nino Russo, joka jätti perheen Renen ollessa 2-vuotias. Perheeseen jäivät Renen ja äidin lisäksi Toni-sisar. Russolla on lisäksi viisi sisaruspuolta isänsä kautta. Hänen molemmat isovanhempansa sekä isän että äidin puolelta olivat italialaisia, joten hän on syntyperältään amerikanitalialainen. Lisäksi hänellä on äitinsä kautta englantilaisia ja saksalaisia sukujuuria.http://movies.about.com/od/twoforthemoney/a/moneyrr100105.htm https://web.archive.org/web/20081226234802/http://www.accessmylibrary.com/coms2/summary_0286-28137579_ITMhttp://news.google.ca/newspapers?id=HP0fAAAAIBAJ&sjid=av0EAAAAIBAJ&pg=1120,4957436&dq=then+and+now+shirley+balocca+russo+returns+for+reunion&hl=en Russo aloitti lukion Burroughs High Schoolissa, mutta jätti sen kesken 10. eli toisella luokalla. Tämän jälkeen hän työskenteli hanttihommissa auttaakseen perhettään rahallisesti, muun muassa silmälasitehtaalla ja elokuvateatterin kassalla.

 Ura 
Russo aloitti mallinuransa agentin huomattua hänet Rolling Stonesin konsertissa. Ennen näyttelijänuraansa hän työskenteli Ford-mallitoimistolle ja oli yksi Amerikan menestyneimpiä malleja. 1980-luvun alussa hän alkoi opiskella näyttelemistä ja esiintyä pienissä kalifornialaisissa teattereissa. Vuonna 1987 hän sai sivuroolin lyhytkestoisesta televisiosarjasta Sable. Sittemmin hän on näytellyt muun muassa elokuvissa Tappava ase 3 (1992) Tulilinjalla (1993), Tappava ase 4 (1998), Seikkailija Thomas Crown (1999) ja Big Trouble (2002). Vuonna 2005 hän näytteli amerikanitalialaisen ohjaajan D. J. Caruson elokuvassa Rahantekijä yhdessä Al Pacinon kanssa. 

Russo piti kuuden vuoden tauon näyttelemisestä, kunnes palasi valkokankaille vuonna 2011 supersankarielokuvassa Thor, sekä sen jatko-osassa Thor: The Dark World vuonna 2013 Friggan roolissa. Vuonna 2014 hän voitti Saturn Award-palkinnon ja oli Bafta-ehdokkaana roolistaan menestyselokuvassa Nightcrawler.

 Yksityiselämä 

Russo on ollut vuodesta 1992 naimisissa käsikirjoittaja Dan Gilroyn kanssa. Heillä on vuonna 1993 syntynyt tytär.

Russo on kertonut sairastavansa kaksisuuntaista mielialahäiriötä. Uskonnoltaan hän on uudestisyntynyt kristitty.http://www.patheos.com/blogs/tmatt/1999/11/should-a-christian-do-a-nude-scene/

 Filmografia 
Elokuvat Vuosi Suomenkielinen nimi Alkuperäinen nimi Rooli1989  Pallo hukassa  Major League  Lynn Wells1990  Mr. Destiny – kohtalo puuttuu peliin  Mr. Destiny  Cindy Jo Bumpers/Burrows1991  Arty Lewis – yhden miehen oikeus  One Good Cop  Rita Lewis1992  Tappava ase 3  Lethal Weapon 3  ylikonstaapeli Lorna Cole Freejack  Freejack  Julie Redlund1993  Tulilinjalla  In the Line of Fire  agentti Lilly Raines1995  Tuntematon uhka  Outbreak  Robby Keough Get Shorty – hyvä pätkä  Get Shorty  Karen Flores1996  Tin Cup  Tin Cup  tohtori Molly Griswold Ransom – lunnaat  Ransom  Kate Mullen1997  Buddy – nasta kaveri  Buddy  Gertrude ”Trudy” Lintz1998  Tappava ase 4  Lethal Weapon 4  Lorna Cole-Riggs1999  Seikkailija Thomas Crown  The Thomas Crown Affair  Catherine Olds Banning2000  Rockyn ja Bullwinklen seikkailut  The Adventures of Rocky and Bullwinkle  Natasha Fatale2002  Showtime  Showtime  Chase Renzi Big Trouble  Big Trouble  Anna Herk2005  Rahantekijä  Two for the Money  Toni Morrow Sinun, minun ja meidän  Yours, Mine and Ours  Helen North2011  Thor  Thor  Frigga2013  Thor: The Dark World  Thor: The Dark World 2014  Nightcrawler  Nightcrawler  Nina Romina2015  Frank and Cindy  Frank and Cindy  Cindy Harjoittelija  The Intern  Fiona2017  Just Getting Started  Just Getting Started  Suzie Quinces 2019  Velvet Buzzsaw  Velvet Buzzsaw  Rhodora Haze Avengers: Endgame  Avengers: Endgame  Frigga

Televisio Vuosi Suomenkielinen nimi Alkuperäinen nimi Rooli Huomioita 1987–1988  Sable  Sable  Eden Kendell  7 jaksoa

 Lähteet 

 Aiheesta muualla 


Luokka:Yhdysvaltalaiset elokuvanäyttelijät
Luokka:Yhdysvaltalaiset mallit
Luokka:Amerikanitalialaiset
Luokka:Vuonna 1954 syntyneet
Luokka:Elävät henkilöt